CELEX: 32019R1338
Language: lv
Date: 2019-08-08 00:00:00
Title: Komisijas Regula (ES) 2019/1338 (2019. gada 8. augusts), ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (Dokuments attiecas uz EEZ.)

9.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 209/5
               
            
         KOMISIJAS REGULA (ES) 2019/1338
         (2019. gada 8. augusts),
         ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (1), un jo īpaši tās 5. panta 1. punkta a), d), e) un i) apakšpunktu, 11. panta 3. punktu un 12. panta 3. un 6. punktu,
         tā kā:
         
                     (1)
                  
                  
                     Komisijas Regulas (ES) Nr. 10/2011 (2) I pielikumā ir noteikts to Savienības atļauto vielu saraksts, kuras var izmantot tādu plastmasas materiālu un izstrādājumu ražošanā, kas paredzēti saskarei ar pārtiku.
                  
               
                     (2)
                  
                  
                     Kopš pēdējo grozījumu izdarīšanas Regulā (ES) Nr. 10/2011 Eiropas Pārtikas nekaitīguma iestāde (“Iestāde”) ir publicējusi zinātnisku atzinumu par tādas iepriekš atļautas vielas atļautajiem lietojumiem, kuru var izmantot materiālos, kas ir saskarē ar pārtiku (“MSP”). Lai nodrošinātu, ka Regula (ES) Nr. 10/2011 atspoguļo Iestādes jaunākos secinājumus, minētā regula būtu jāgroza.
                  
               
                     (3)
                  
                  
                     Pamatojoties uz diviem Iestādes publicētiem zinātniskiem atzinumiem (3) (4), ar Komisijas Regulu (ES) 2019/37 (5) vielu poli((R)-3-hidroksibutirāta-ko-(R)-3-hidroksiheksanoāts) (MSP viela Nr. 1059, CAS numurs 147398-31-0) atļāva lietot vai nu atsevišķi, vai maisījumos ar citiem polimēriem saskarē ar sausu vai cietu pārtiku, kurai Regulas (ES) Nr. 10/2011 III pielikuma 2. tabulā ir norādīts pārtikas aizstājējs E. Iestāde ir pieņēmusi jaunu labvēlīgu zinātnisku atzinumu (6), ar ko šīs vielas izmantošanu vai nu atsevišķi, vai maisījumos ar citiem polimēriem paplašina attiecībā uz tādas plastmasas ražošanu, kas paredzēta saskarei ar jebkādu pārtiku. Vēlākā atzinumā Iestāde secināja, ka šī viela nerada bažas par kaitīgumu patērētājam, ja to lieto vai nu atsevišķi, vai maisījumā ar citiem polimēriem saskarē ar jebkādu pārtiku saskares apstākļos, kas ir sešus mēnešus vai ilgāk istabas temperatūrā vai zemākā temperatūrā, tostarp piepildīšana ar karstu saturu vai īslaicīga karsēšana, ja visu to oligomēru migrācija, kuru molekulmasa ir mazāka par 1 000 Da, nepārsniedz 5,0 mg/kg pārtikas vai pārtikas aizstājēja. Iestādes secinājuma pamatā ir Regulas (ES) Nr. 10/2011 V pielikuma 2. nodaļas 2.1.4. punktā noteiktie sliktākie iespējamie migrācijas testēšanas apstākļi attiecībā uz ilgtermiņa saskari (seši mēneši vai vairāk) ar pārtiku istabas temperatūrā vai par to zemākā temperatūrā. Saskaņā ar minētās regulas V pielikuma 2. nodaļas 2.1.5. punkta noteikumiem šie sliktākie iespējamie migrācijas testēšanas apstākļi attiecas arī uz saskares apstākļiem, kas nepārsniedz sešus mēnešus istabas temperatūrā vai par to zemākā temperatūrā. Tāpēc arī šīs vielas lietošana vai nu atsevišķi, vai maisījumos ar citiem polimēriem tādas plastmasas ražošanā, kura paredzēta saskarei ar jebkādu pārtiku saskares apstākļos, kas ir mazāk nekā seši mēneši istabas temperatūrā vai zemākā temperatūrā, tostarp piepildīšana ar karstu saturu vai īslaicīga karsēšana, neradīs bažas par kaitīgumu, ja vien visu to oligomēru migrācija, kuru molekulmasa ir mazāka par 1 000 Da, nepārsniedz 5,0 mg/kg pārtikas vai pārtikas aizstājēja. Turklāt šajā atzinumā Iestāde apstiprināja, ka arī šajā plašākajā lietojumā būtu jāpiemēro MSP vielas Nr. 1059 iepriekšējā atļaujā noteiktā noārdīšanās produkta krotonskābes īpatnējā migrācijas robeža 0,05 mg/kg pārtikas. Tāpēc Regulas (ES) Nr. 10/2011 I pielikuma 1. punkta 1. tabulas 10. slejā ierakstā par šo vielu būtu jāiekļauj šīs vielas lietošana ar jebkādu pārtiku un visos apstākļos.
                  
               
                     (4)
                  
                  
                     Šajā regulā paredzētā MSP vielas Nr. 1059 atļauja nosaka, ka visu to oligomēru kopējā migrācija, kuru molekulmasa ir mazāka par 1 000 Da, nepārsniedz 5,0 mg/kg pārtikas vai pārtikas aizstājēja. Analītiskās metodes šo oligomēru migrācijas noteikšanai ir sarežģītas, tādēļ šo metožu apraksts kompetentajām iestādēm ne vienmēr ir pieejams. Bez šā apraksta kompetentā iestāde nevar verificēt, vai oligomēru migrācija no materiāla vai izstrādājuma atbilst šo oligomēru migrācijas robežai. Tādēļ uzņēmējiem, kas laiž tirgū galīgo izstrādājumu vai materiālu, kurā ir šī viela, Regulas (ES) Nr. 10/2011 16. pantā minētajos apliecinošajos dokumentos būtu jāiekļauj metodes apraksts un kalibrēšanas paraugs, ja metodē tas nepieciešams.
                  
               
                     (5)
                  
                  
                     Tāpēc būtu attiecīgi jāgroza Regulas (ES) Nr. 10/2011 I pielikums.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 10/2011 I pielikumu groza saskaņā ar šīs regulas pielikumu.
         
         
            2. pants
            Plastmasas materiālus un izstrādājumus, kas paredzēti saskarei ar pārtiku un kas atbilst Regulas (ES) Nr. 10/2011 noteikumiem, kuri bija piemērojami pirms šīs regulas stāšanās spēkā, drīkst laist tirgū līdz 2020. gada 29. augustam, un tie drīkst palikt tirgū, līdz beidzas krājumi.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 8. augustā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 338, 13.11.2004., 4. lpp.
         
         
            (2)  Komisijas 2011. gada 14. janvāra Regula (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (OV L 12, 15.1.2011., 1. lpp.).
         
            (3)  EFSA Journal 2016; 14(5):4464.
         
            (4)  EFSA Journal 2018; 16(7):5326.
         
            (5)  Komisijas 2019. gada 10. janvāra Regula (ES) 2019/37, ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (OV L 9, 11.1.2019., 88. lpp.).
         
            (6)  EFSA Journal 2019; 17(1):5551.
      
      
         
            PIELIKUMS
            Regulas (ES) Nr. 10/2011 I pielikuma 1. tabulas ierakstu par MSP vielu Nr. 1059 aizstāj ar šādu:
            
               
                           “1059.
                        
                        
                            
                        
                        
                           147398-31-0
                        
                        
                           poli((R)-3-hidroksibutirāta-ko-(R)-3-hidroksiheksanoāts)
                        
                        
                           nē
                        
                        
                           jā
                        
                        
                           nē
                        
                        
                            
                        
                        
                           (35)
                        
                        
                           Atļauts lietot tikai atsevišķi vai maisījumos ar citiem polimēriem saskarē ar jebkādu pārtiku, saskares apstākļos, kas ir mazāk nekā seši mēneši un/vai sešus mēnešus vai ilgāk istabas temperatūrā vai zemākā temperatūrā, tostarp piepildīšana ar karstu saturu vai īslaicīga karsēšana. Visu to oligomēru migrācija, kuru molekulmasa ir mazāka par 1 000  Da, nepārsniedz 5,0 mg/kg pārtikas.
                        
                        
                           (23)”